Elävä peilisali : aikuista pedagogiikkaa oppimassa - Laine, Timo; Malinen, Anita ([Helsinki] : Kansanvalistusseura, 2009)
Millaista ohjausta tarvitaan kun pyritään tukemaan opiskelijan autonomiseksi kehittymistä? Millainen arviointikulttuuri edistäisi tuollaista oppimista? Kirjassa on pyritty esittämään käytännöllisten ratkaisujen taustaksi mahdollisimman moniulotteiset käsitykset aikuisen oppimisesta, tiedon eri kerroksista ja ihmisestä oppijana. Kirjassa tarkastellaan aikuispedagogiikan ydinkysymyksiä käyttäen esimerkkinä Jyväskylän yliopiston Aikuiskouluttajan pedagogiset opinnot -opintokokonaisuutta. Koulutuksen toteutuksessa on hylätty monet perinteiset toimintatavat, ja uusien rakenteiden ja sisältöjen kokeileminen on vaatinut niiden toimivuuden jatkuvaa tutkivaa arviointia. Näistä kokemuksista on syntynyt tämä kirja, joka on tarjoaa uusia näkökulmia kaikille aikuisten kansas pedagogista työtä tekeville tai koulutusta suunnitteleville, organisoiville ja arvioiville. Tässä tarkasteltavan koulutuksen arvotavoitteiksi on muodostunut autonominen ja pedagogisesti taitava aikuiskouluttaja. Molempien tavoitteiden analyyttinen tutkiminen on ollut tärkeää koulutuksen muulle toiminnalle. Niiden saavuttamiseksi koulutukselle on muodostunut kolme toimintaperiaatetta, jotka pyritään toteuttamaan koulutuksen kaikissa toimintamuodoissa. Ne ovat oppimisen omakohtaistuminen, tutkivuus ja dialogisuus. Oppimisryhmien ohjaajista koostuvan ryhmän toiminnasta on oma lukunsa koska se on ollut tärkeä koulutuksen itsearvioijana ja kehittäjänä. Ohjaajien toiminnasta oppimisryhmissä on oma lukunsa. Ja oman lukunsa ovat saaneet myös opiskelijoiden kokemukset koulutuksesta. Ne perustuvat osin tutkimuksiin, osin palautteisiin ja keskusteluihin opiskelijoiden kanssa. Kirja on tarkoitettu opettajille ja ohjaajille sekä kaikille, joita kiinnostaa aikuisten oppiminen ja sen tukeminen. .
TTIA1103
TERV002
Loppuunmyyty
Keywords: ohjaus; vuxna; pedagogik; pedagogiikka; aikuisopetus; aikuiskoulutus; aikuiset; opettajuus; oppiminen; dialogisuus; autonomia; aikuisopiskelu; tieto; andragogiikka; ohjaus (neuvonta ja opastus); aikuiskasvatus; aikuiskouluttajat; henkilökohtaistaminen; tutkiva oppiminen; opettajankoulutus; opetusryhmät; opinto-ohjaus; aikuisdidaktiikka; vuxenundervisning; vuxenutbildning; inlärning; vuxenpedagogik; lärarskap; dialogiskhet; andragogik; vuxendidaktik